Deg tmacahut n Ssebɛa Watmaten, ad naf adiwenni yessuhamen, yeffɣen i tilawt i yellan d anina i d-yettaran awal i as-yefka urgaz i yelli-s iruḥen ad tnadi ɣef ssebɛa n watmaten-is yenfan imi i sen-tkellex tmeṭṭut n ɛemmet-sen belli yemma-tsen d taqcict i dtesɛa.«Yal mi ara as-tinni taklit-nni ad rekbeɣ ad tessiwel ad d-yerr uninna-nn akken armi baɛdent akk ur d-isell ara uninna-nni ». Akken ad d-naf tanfalit yeffɣen i tilawt yal mi ara ttid-tini teqcict ileɣman ad ttḥessisen ur tetten ara, uɣalen i meṛṛa ḍeɛfen anagar yiwen n ulɣem aɛeẓẓug i itetten iqebba.Mi teqqim ad as-tinni :«Ɛellu ay aẓru ɛellu, ɣef nekk i d-yeǧǧan yemma ɣef ssebɛa watma ass-a taklit arran-tt i wexxam, nekk arran-iyi i tyessawt n yilaɣman ». Akken ad d-naf deg tmacahut-agi taɣawsa nniḍen yeffɣen i tilawt tagi d leḥcicnni i d-yemɣin ɣef uẓekka n tteryel, mi it-id-tekkes teqcict tsew-it d aɛemmuc i watmaten-is ččan-t, yal mi arat-yečč yiwen ad yaffeg.